[Resep] Snoek oor die kole | Maroela Media
Snoek oor die kole (Foto: Gunsteling Suid-Afrikaanse kos, Lapa-uitgewers)
100 g Clover Farmstyle-botter
Sny die snoek se stert en kop af. Sny die maaggedeelte oop en haal al die binnegoed uit. Was die snoek goed onder lopende water. Klad die snoek met kombuispapier droog tot die meeste water geabsorbeer is.
Verhit die botter en knoffel saam en laat dit oor lae hitte prut. Roer die appelkooskonfyt by tot dit gesmelt is en haal die mengsel van die hitte af.
Roer die suurlemoensap en witwyn by die bottermengsel tot goed gemeng.
Geur die vis liggies met sout en peper.
Plaas die oopgevlekte snoek op 2 lae dik foelie. Verf die snoek goed met die bottermengsel. Die vleiskant van die snoek moet na bó wys.
Braai dit ongeveer 15 minute tot gaar, afhangend van hoe warm die kole is en hoe hoog die rooster bokant die kole is. Druk ŉ vurk in die dikste gedeelte van die snoek. As die snoek vlok, is dit gaar.
Sit dit warm voor saam met vars witbrood en korrelkonfyt.
Wenk: Om tyd en moeite te spaar kan jy ŉ skoongemaakte snoek koop.
Weskusser · 2 jaar gelede
As jy n snoek op 2 lae dik foelie wil braai , kan jy hom maar in die oond ook druk.
Ja-nee, ek stem 100% met jou saam…………braai hom oor oop kole !!!
Hierdie foto en resep is onmenslik wreed. Dit maak nie saak of dit nul. Een. Twee lae foelie is nie. Lekker bly maar lekker.
Net jammer snoek het so duur geword hier in die noorde.
Net so duur in die Kaap. Dis belaglik, duurder as vleis (al ons vis is duurder as vleis). Iemand maak ‘n killing. Stem saam, net so op die rooster, geen foelie.
Kosie. ja die vis is duur. Mos apartheid se skuld. (Nuwe apartheid). Geen kuswag, geen beheer. Ons visbronne is uitgeroei deur ander lande. Gaan maar oor vraag en aanbod. Ons kan nie snoek in voerkrale aanhou nie